หุ้นยุโรปเปิดตลาดทรงตัว ขานรับคาดการณ์เฟดคงดอกเบี้ย
ตลาดหุ้นยุโรปเปิดตลาดทรงตัวในวันนี้ เนื่องจากนักลงทุนยังคงซึมซับกับกระแสคาดการณ์ที่ว่า ธนาคารกลางสหรัฐจะยังไม่รีบปรับขึ้นอัตราดอกเบี้ยในปีนี้
12 ต.ค. 2558

สำนักข่าวอินโฟเควสท์ ตลาดหุ้นยุโรปเปิดตลาดทรงตัวในวันนี้ เนื่องจากนักลงทุนยังคงซึมซับกับกระแสคาดการณ์ที่ว่า ธนาคารกลางสหรัฐจะยังไม่รีบปรับขึ้นอัตราดอกเบี้ยในปีนี้
ดัชนี Stoxx Europe 600 ทรงตัวที่ 362.82 จุด
ดัชนี CAC-40 ตลาดหุ้นฝรั่งเศสเปิดวันนี้ที่ 4,723.28 จุด เพิ่มขึ้น 47.37 จุด, +1.01% ดัชนี DAX ตลาดหุ้นเยอรมันเปิดวันนี้ที่ 10,128.49 จุด เพิ่มขึ้น 31.89 จุด, +0.32%
หุ้นเกลนคอร์ พุ่ง 2.7% ภายหลังจากที่บริษัทได้เปิดเผยเรื่องการขายเหมืองทองแดงในออสเตรเลียและชิลี
นายสแตนลีย์ ฟิสเชอร์ รองประธานธนาคารกลางสหรัฐ (เฟด) เปิดเผยว่า เฟดมีท่าทีที่ระมัดระวังเกี่ยวกับการปรับขึ้นอัตราดอกเบี้ย โดยอยู่ระหว่างการประเมินสถานการณในต่างประเทศ และผลกระทบต่อกลุ่มตลาดเกิดใหม่
นายฟิสเชอร์กล่าวว่า แถลงการณ์ของเฟดเมื่อเร็วๆนี้มีการแสดงความคิดเห็นเกี่ยวกับสถานการณ์เศรษฐกิจในต่างประเทศมากกว่าเดิม เนื่องจากภาวะเศรษฐกิจในต่างปรแทศมีผลต่อเศรษฐกิจของสหรัฐ ทั้งในด้านการส่งออกและนำเข้า
 
 